Tidevannets fyrste (bok)

Tidevannets fyrste (originaltittel The Prince of Tides) er en bok av Pat Conroy, først utgitt i 1986.

Boken handler om en rekke hendelser som påvirker alkoholikeren Tom Wingos dårlige forhold med familien: storebroren Luke døde i en ulykke og tvillingsøsteren Savannah har forsøkt selvmord og er deprimert. Romanen ble publisert på norsk i 1990 i to deler, og på nytt i 1992 som en samlet utgave. Peter Lorentzen har oversatt boka. I 1991 ble den filmatisert av Barbra Streisand, som også spilte Savannahs psykolog Susan Lowenstein. Filmen fikk i likhet med boken god kritikk, og ble nominert til Oscar for beste film.

Chicago Tribune kalte Tidevannets fyrste «en strålende roman som bekrefter liv, håp og troen på at ens fremtid ikke trenger å bli påvirket av en fæl fortid». Detroit Free Press kalte det «et mesterverk som kan måle seg med Steinbecks Øst for Eden ... Noen bøker får deg til å le; noen får deg til å gråte; noen får deg til å tenke. Tidevannets fyrste er en sjeldenhet: den gjør alle tre.»

 Handling 
Tom Wingo er en middelaldrende mann, med kone og tre små døtre. Men han har nylig mistet jobben som engelsk-lærer og fotball-trener ved en videregående skole. Han oppdager også at tvilling-søsteren hans, Savannah, har forsøkt å begå selvmord igjen. Helt siden barndommen har Savannah opplevd hallusinasjoner som involverte blodige skikkelser og hunder som forteller henne å ta livet av seg. Savannah flytter til New York City, og begynner å skrive poesi. Hun skriver ofte om fortiden sin som en metode å flykte fra den på. Etter mange år forsøker Savannah selvmord og dør nesten, og hallusinasjonene hjemsøker henne fremdeles. Tom går med på å reise til New York for å passe på søsteren sin. Før han forlater familiens hjem i Sør-Carolina, får han vite at at hans egen kone Sallie har en affære med en annen mann.

I New York bor Tom i Savannahs leilighet, samtidig som søsteren holder til ved et sykehus. Tom møter psykiateren hennes, Susan Lowenstein, som mener at Savannah ikke ha noen kontakt med familien hennes - fordi dette forstyrrer henne alt for mye. Susan og Tom vokser etter hvert nærmere hverandre, i løpet av all tiden de bruker sammen på å snakke om Savannah. Men de er også veldig forskjellige mennesker: Susan er en velstående jødisk psykiater, som bor i New York City. Men Tom er en katolsk lærer, som vokste opp under veldig fattige forhold i Colleton County (Sør-Carolina).

Susan forteller ham om hennes vaklende ekteskap med Herbert Woodruff, en berømt konsert-fiolinist, og om ektemannens affære med en annen kvinne. Tom og Susan tilbringer mye tid sammen sosialt, så vel som profesjonelt. Tom går også med på å trene Susans problematiske tenåringssønn, Bernard, i fotball. Han forteller også Susan mer om hans egen og Savannashs bakgrunn: Faren til Tom og Savannah og storebroren deres Luke, hadde en voldelig far, Henry. Han mente at den beste måten å oppdra en familie på, var ved å slå dem - noe faren gjorde regelmessig.

Faren deres jobbet på en reke-båt, men brukte opp alle pengene han tjente på useriøse forretninger. Alle disse forsøkene på å tjene enda mer penger etterlater familien i stor fattigdom. Storebroren Luke var en tidligere Navy SEAL som tjenestegjorde under Vietnamkrigen. Men senere ble Luke kriminell, og ble ettersøkt av FBI. En agent fra FBI henvender seg til Tom, for å be Tom å tilby Luke en avtale på bare tre til fem år i fengsel, dersom Luke går med på å overgi seg. Men Luke døde kort tid senere, før han rekker å overgi seg til politiet.

 Referanser 

 Eksterne lenker 
 Tidevannets fyrste på Nasjonalbiblioteket

Kategori:Bøker fra 1986
Kategori:Romaner fra USA